Mark Giordano

Mark Giordano (* 3. október 1983, Toronto, Ontário, Kanada) je kanadský hokejový obranca talianskeho pôvoduEp. 6: FLAMES UP CLOSE with Ryan Leslie, guest Mark Giordano – Metro Calgary  (po anglicky), ktorý v súčasnosti hrá za Toronto Maple Leafs. Medzi rokmi 2004 a 2007 a neskôr medzi rokmi 2008 a 2021 hral za tím Calgary Flames v kanadsko-americkej hokejovej lige NHL. Od roku 2013 bol navyše kapitán mužstva. V sezóne 2007/08 hral za HK Dinamo Moskva v Ruskej hokejovej superlige. Od roku 2021 hral za tím Seattle Kraken, ktorý si ho vybral v expanznom drafte keď vstupoval do NHL ako nové mužstvo; bol vymenovaný za prvého kapitána v dejinách tímu. V sezóne 2018/19 bol vyhlásený najlepším obrancom NHL.

 Kariéra 
Potom ako Mark Giordano hral za rôzne juniorské tímy, ho Calgary Flames získali ako voľného hráča v roku 2004. Počas prvého pôsobia v Calgary hral väčšinou na farmách. 30. januára 2006, počas sezóny 2005/06, odohral svoj prvý zápas v NHL proti St. Louis Blues a 14. októbra 2006, počas sezóny 2006/07, dal svoje prvé dva góly v zápase proti Torontu Maple Leafs. Po vypršaní nováčikovskej zmluvy podpísal Giordano v roku 2007 zmluvu u tímu HK Dinamo Moskva. Za 50 zápasov v Ruskej hokejovej superlige zaznamenal 12 kanadských bodov.

V roku 2008 sa vrátil do mužstva Calgary Flames. V prvej sezóne po návrate zaznamenal za 58 zápasov 19 kanadských bodov za 2 góly a 17 nahrávok. O rok neskôr zaznamenal 30 bodov za 11 gólov a 19 nahrávok. V sezóne 2010/11 dal 8 gólov a na 35 ďalších prihral. Tým pádom zaznamenal 43 bodov a vytvoril osobné kariérne maximum. 2011 bol Giordano menovaný jedným z asistentov kapitána a v roku 2013 sa stal kapitánom mužstva. Sezóna 2013/14 bola bodovo jeho do vtedy najúspešnejšia, keď zaznamenal 47  kanadských bodov za 14 gólov a 33 asistencií.

2. februára 2015 absolvoval počas stretnutia z Winnipeg Jets svoj 500. zápas v NHL.Flames snapshots -- Mark Giordano celebrates 500th career NHL game (po anglicky) V sezóne 2014/15 znovu prekonal kariérne maximum, keď docielil 48 bodov a v nasledujúcom ročníku opätovne vylepšil svoje štatistiky: dal 21 gólov a na 35 ďalších prihral. Navyše sa v tejto sezóne prvý krát za 10 rokov s tímom Calgary Flames dostal do Play-off, kde za 4 zápasy zaznamenal 1 bod predtým ako boli vyradení Anaheimom. V sezóne 2018/19 bol Mark Giordano ocenený James Norris Memorial Trophy, udeľovaná najlepšiemu obrancovy NHL; zaznamenal 74 kanadských bodov. Celkovo odohral 949 zápasov za Calgary Flames; viac zápasov za tento tím odohral iba Jarome Iginla.

V roku 2021 bol vybraný mužstvom Seattle Kraken v expanznom drafte. Ešte pred sezónou bol vymenovaný za prvého kapitána v dejinách tímu. 5. marca 2022 odohral Mark Giordano proti mužstvu Washington Capitals svoj 1000. zápas v NHL. Krátko potom ho Seattle vytradeoval do Toronta.

 Reprezentačná kariéra 
Dvoma gólovými prihrávkami prispel k výhre Kanady na Spenglerovom poháre v roku 2007. Na Majstrovstvách sveta v hokeji 2010 odohral všetkých sedem zápasov za kanadskú reprezentáciu a dal 3 góly a na 1 prihral. Mužstvo vypadlo v štvrťfinále a skončilo na celkovom 7. mieste.

 Úspechy a ocenenia 
 2003 OHL First All-Rookie-Team
 2003 CHL All-Rookie-Team
 2007 výhra Spenglerového poháru s Kanadou
 2014 hráč mesiaca november v NHL
 2015 účasť na NHL All-Star Game
 2016 účasť na NHL All-Star Game
 2016 NHL Foundation Player Award
 2019 NHL Plus/Minus Award (neoficiálne ocenenie)
 2019 James Norris Memorial Trophy
 2019 NHL First All-Star Team
 2020 účasť na NHL All-Star Game
 2020 Mark Messier Leadership Award

 Štatistika 
 Základná časť Play-off Sezóna Tím Liga Zápasy Góly Nahrávky Body Trestné minúty Zápasy Góly Nahrávky Body Trestné minúty 2001/02 Brampton Capitals OPJHL 48 11 26 37 59 2002/03 Owen Sound Attack OHL 68 18 30 48 109 4 1 3 4 2 2003/04 Owen Sound Attack OHL 65 14 35 49 72 7 1 3 4 5 2004/05 Lowell Lock Monsters AHL 66 6 10 16 85 11 0 1 1 41 2005/06 Calgary Flames NHL 7 0 1 1 8 – – – – – 2005/06 Omaha Ak-Sar-Ben Knights AHL 73 16 42 58 141 – – – – – 2006/07 Calgary Flames NHL 48 7 8 15 36 4 1 0 1 0 2006/07 Omaha Ak-Sar-Ben Knights AHL 5 0 2 2 8 3 0 1 1 2 2007/08 HK Dinamo Moskva Ruská hokejová superliga 50 4 8 12 89 9 1 5 6 35 2008/09 Calgary Flames NHL 58 2 17 19 59 – – – – – 2009/10 Calgary Flames NHL 82 11 19 30 81 – – – – – 2010/11 Calgary Flames NHL 82 8 35 43 67 – – – – – 2011/12 Calgary Flames NHL 61 9 18 27 75 – – – – – 2012/13 Calgary Flames NHL 47 4 11 15 40 – – – – – 2013/14 Calgary Flames NHL 64 14 33 47 63 – – – – – 2014/15 Calgary Flames NHL 61 11 37 48 37 – – – – – 2015/16 Calgary Flames NHL 82 21 35 56 54 – – – – – 2016/17 Calgary Flames NHL 81 12 27 39 59 4 0 1 1 2 2017/18 Calgary Flames NHL 82 13 25 38 63 – – – – – 2018/19 Calgary Flames NHL 78 17 57 74 69 5 0 2 2 0 2019/20 Calgary Flames NHL 60 5 26 31 34 10 0 3 3 12 2020/21 Calgary Flames NHL 56 9 17 26 14 – – – – – OPJHL celkovo 48 11 26 37 59 OHL celkovo 133 32 65 97 181 11 2 6 8 7 AHL celkovo 144 22 54 76 234 14 0 2 2 43 NHL celkovo 949 143 366 509 759 23 1 6 7 14
Zdroj: nhl.com: Hráčska štatistika

 Reprezentácia 
Reprezentoval Kanadu na:
 Majstrovstvách sveta 2010

 Rok Tím Podujatie Výsledok Zápasy Góly Nahrávky Body Trestné minúty 2010 Kanada MS 7. miesto 7 3 1 4 10 celkovo 7 3 1 4 10

 Referencie 

 Iné projekty 

Kategória:Kanadskí hokejisti
Kategória:Hráči Calgary Flames
Kategória:Účastníci MS v hokeji 2010
Kategória:Hráči Seattle Kraken